Die Ou Pastorie bied verblyf in 'n opgeknapte, bekoorlike sandsteengebou in die tuin van die ou pastorie van die NG Kerk in Fouriesburg in die Vrystaat. In vervloë dae was die kothuis destyds die stalle vir die predikant se perde.
Net oorkant die grasperk van Die Stal is die Stoepkamer. Di…
Net oorkant die grasperk van Die Stal is die Stoepkamer. Dit is 'n gemaklike dubbelkamer met 'n koningingrootte-bed. Die Stoepkamer was eens 'n kantoor vir die dominee van die NG Kerk. Dit het 'n aparte ingang op die veranda wat reg rondom die huisie loop en berguitsigte bied. Die eenheid het ook 'n en suite-stort, tee- en koffiemaakgeriewe en 'n yskas. Gaste het toegang tot die braai-area buite. Elektriese komberse en verwarmers word voorsien. 'n Ontbytmandjie kan vooraf bestel word en by jou kamer afgelewer word teen R50 per persoon. Daar is geen TV nie. Let wel dat dit nie selfsorg is nie.
Die Pastorie voorkamer is 'n lieflike groot privaat kamer met toegang tot die stoep. Dit het 'n dubbelbed en 'n en suite-badkamer. Aangrensend is daar 'n klein kamer met 2 enkelbeddens vir 2 kinders. Verder is daar 'n privaat balkon met 'n uitsig op die berge. Die TV is verbind aan die DStv in die huis. Daar is 'n DVD-speler en 'n versameling DVD's waarvan gaste gerus gebruik kan maak. Let wel dat hierdie eenheid nie toegerus is vir selfsorg nie, maar het wel 'n yskas, mikrogolfoond en tee- en koffiemaakgeriewe. Braaigeriewe kan voorsien word.
Die Ou Pastorie is net 'n kort entjie se stap van die dorp af, waar daar restaurante en kroeë is. Die Lesotho-grens is net 10 minute se ry ver en die dorpie Ficksburg is net 48 km ver en dis die tuiste van die jaarlikse kersiefees wat gehou word in November. Die kersiefees is die fees wat al die langste aan die gang is in Suid-Afrika. Meiringskloof Natuurpark is na aan ons en daar kan jy perdry, swem, voetslaan, bergfietsry, vierwielmotorfietsry en fietsry. Die dorpie Fouriesburg word omring deur die Maluti-berge en is 'n tipiese Oos-Vrystaatse dorpie met sy golwende heuwels en wyd oop vlaktes. Dit is net 'n paar kilometer van die bekoorlike dorpie Clarens af, net buite die Golden Gate Nasionale Park.